ประกาศกรมการขนส่งทางบกประกาศกรมการขนส่งทางบกเรื่อง แบบ ขนาดมาตรฐานของเครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถ(ฉบับที่ ๓)พ.ศ. ๒๕๔๗[๑] ตามที่กรมการขนส่งทางบกมีการอนุญาตให้ภาคเอกชนจัดตั้งสถานตรวจสภาพรถเพื่อให้บริการตรวจสภาพรถที่มีอายุการใช้งานมานานแทนภาครัฐโดยเริ่มมีการอนุญาตตั้งแต่ปี พ.ศ. ๒๕๓๖ขณะนี้มีสถานตรวจสภาพรถครอบคลุมให้บริการทั่วประเทศแล้ว นั้นเพื่อเป็นการยกระดับมาตรฐานการตรวจสภาพรถด้านความปลอดภัยให้สูงขึ้นสอดคล้องกับมาตรฐานสากลโดยมุ่งเน้นการตรวจสภาพรถทั้งด้านความปลอดภัยและมลพิษควบคู่กันไปอาศัยอำนาจตามความในข้อ ๓ (๒) และข้อ ๔ (๔) แห่งกฎกระทรวง ฉบับที่ ๓๗ (พ.ศ. ๒๕๓๕)ออกตามความในพระราชบัญญัติการขนส่งทางบก พ.ศ. ๒๕๒๒กรมการขนส่งทางบกจึงออกประกาศให้สถานตรวจสภาพรถจัดให้มีเครื่องตรวจสภาพรถเพิ่มเติมดังต่อไปนี้ข้อ ๑สถานตรวจสภาพรถที่ประสงค์จะตรวจสภาพรถทุกประเภท (ยกเว้นรถจักรยานยนต์)จะต้องติดตั้งเครื่องทดสอบห้ามล้อและเครื่องทดสอบศูนย์ล้อรถ โดยมีรายละเอียดดังนี้๑.๑เครื่องทดสอบห้ามล้อรถ (Brake Tester)ก.ต้องเป็นผลิตภัณฑ์ที่ได้มาตรฐานและผ่านการรับรองคุณภาพ (Certified Quality) จากสถาบันที่ได้รับการรับรองจากหน่วยงานราชการที่เกี่ยวข้องของประเทศผู้ผลิตโดยให้แสดงเอกสารการรับรอง มาตรฐาน (Certificate) ผลการทดสอบ(Test Report) ตามมาตรฐานของผู้ผลิต ทั้งนี้ ต้องเป็นชนิด (Type) และแบบ (Model)ที่ได้รับความเห็นชอบจากกรมการขนส่งทางบกข.เป็นเครื่องทดสอบแบบลูกกลิ้ง (Roller)และสามารถทดสอบแรงห้ามล้อแยกอิสระจากกันของล้อด้านซ้ายและด้านขวาค.มีลูกกลิ้ง (Roller) สามารถรับน้ำหนักลงเพลาสูงสุด (Maximum axle load) ของรถที่เข้ารับการทดสอบได้การขับเคลื่อนลูกกลิ้งทดสอบใช้แรงขับจากมอเตอร์และมีอุปกรณ์ควบคุมตัดต่อการขับเคลื่อนเมื่อสิ้นสุดการทดสอบต้องเก็บค่าแรงห้ามล้อโดยอัตโนมัติง.มีชุดอุปกรณ์ชั่งน้ำหนักลงเพลา (Axle Load Meter) ที่ผ่านการรับรองมาตรฐานความเที่ยงตรง ตามกฎหมายว่าด้วยมาตราชั่งตวงวัดสามารถประมวลผลร่วมกับอุปกรณ์วัดค่าแรงห้ามล้อรถ โดยแสดงค่าและประมวลผลด้วยคอมพิวเตอร์ได้และสามารถบันทึกข้อมูลในหน่วยความจำตามเวลาที่ทำการทดสอบจริง ไม่น้อยกว่า ๖๐ วันนับจากวันทดสอบจ.มีอุปกรณ์ที่ช่วยให้ล้อรถสามารถเข้าและออกจากลูกกลิ้งทดสอบได้สะดวก รวดเร็วปลอดภัยฉ.อุปกรณ์ส่วนแสดงผลของเครื่องทดสอบห้ามล้อรถอย่างน้อยต้องสามารถแสดงค่าได้ดังนี้(๑)แรงห้ามล้อเป็นแบบเข็มชี้หรือแบบตัวเลข (Digital)(๒)สามารถแสดงค่าแรงห้ามล้อด้านซ้ายและด้านขวาได้อย่างอิสระจากกันและสามารถแสดงค่าสูงสุดของแต่ละล้อเมื่อสิ้นสุดการทดสอบ โดยมีค่าความละเอียดของมาตรวัดที่อ่านได้ไม่เกินร้อยละ๕ ของมาตรวัดสูงสุด(๓)ต้องแสดงค่าแรงห้ามล้อแต่ละล้อ แต่ละเพลาและผลรวมทุกล้อเป็นร้อยละของน้ำหนัก(๔)ผลต่างของแรงห้ามล้อด้านซ้ายและด้านขวาเป็นร้อยละในแต่ละเพลา(๕)แสดงน้ำหนักรวมของรถและน้ำหนักลงเพลาได้(๖)สามารถพิมพ์ผลการทดสอบและข้อมูลตามที่กรมการขนส่งทางบกกำหนด๑.๒เครื่องทดสอบศูนย์ล้อรถ (Sideslip Tester)ก.ผลิตภัณฑ์ที่ได้มาตรฐานและผ่านการรับรองคุณภาพ (Certified Quality)จากสถาบันที่ได้รับการรับรองจากหน่วยงานราชการที่เกี่ยวข้องของประเทศผู้ผลิตโดยให้แสดงเอกสารการรับรองมาตรฐาน (Certificate)และการทดสอบเครื่องฯ ตามมาตรฐานของผู้ผลิต (Test Report) ทั้งนี้ ต้องเป็นชนิด (Type) และแบบ (Model)ที่ได้รับความเห็นชอบจากกรมการขนส่งทางบกข.สามารถรับน้ำหนักลงเพลาสูงสุด (Maximum Axle load) ของรถที่เข้ารับการทดสอบได้ค.สามารถประมวลผลและส่งผลการทดสอบเก็บเข้าระบบฐานข้อมูลประมวลผลด้วยคอมพิวเตอร์ได้ง.อุปกรณ์ส่วนแสดงผล อย่างน้อยต้องแสดงค่าได้ ดังนี้(๑)การลื่นไถลของล้อรถเป็นแบบเข็มชี้หรือตัวเลข (Digital)(๒)มีค่าความละเอียดของมาตรวัดที่อ่านได้ไม่เกินร้อยละ ๕ ของมาตรวัดสูงสุด(๓)แสดงค่าการลื่นไถลของล้อรถเป็นเมตรต่อระยะทาง ๑ กิโลเมตร และแสดงค่าไปด้านซ้ายหรือด้านขวาได้ไม่น้อยกว่าด้านละ๖ เมตรต่อกิโลเมตร(๔)สามารถพิมพ์ผลการทดสอบและข้อมูลตามที่กรมการขนส่งทางบกกำหนดข้อ ๒ประกาศนี้ให้มีผลบังคับใช้ ดังนี้(๑)ผู้ได้รับใบอนุญาตจัดตั้งสถานตรวจสภาพรถที่ให้บริการตรวจสภาพรถที่จดทะเบียนตามกฎหมายว่าด้วยการขนส่งทางบกให้มีผลบังคับใช้ตั้งแต่บัดนี้เป็นต้นไป(๒)ผู้ประสงค์จะขออนุญาตจัดตั้งสถานตรวจสภาพรถหรือผู้ได้รับใบอนุญาตจัดตั้งสถานตรวจสภาพรถที่ประสงค์จะขอย้ายสถานตรวจสภาพรถหรือเพิ่มขีดความสามารถในการตรวจสภาพรถให้มีผลบังคับใช้หลังจากวันประกาศในราชกิจจานุเบกษาเป็นต้นไป(๓)ผู้ได้รับใบอนุญาตจัดตั้งสถานตรวจสภาพรถที่ให้บริการตรวจสภาพเฉพาะรถที่จะทะเบียนตามกฎหมายว่าด้วยรถยนต์เพียงอย่างเดียว ให้มีผลบังคับใช้เมื่อครบกำหนด ๒ ปีนับจากวันประกาศในราชกิจจานุเบกษาเป็นต้นไปประกาศ ณ วันที่ ๑๙มกราคม พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกดลธี/พิมพ์๑๙ กุมภาพันธ์ ๒๕๕๑โชติกานต์/ปรับปรุง๑๑พฤษภาคม ๒๕๕๘[๑] ราชกิจจานุเบกษาเล่ม ๑๒๑/ตอนที่ ๑๕ ง/หน้า ๓๒/๑๔ กุมภาพันธ์ ๒๕๔๗